На основу члана 37 Статута Града Ниша ("Службени лист Града Ниша" број 88/08), и члана 14 Одлуке о оснивању Јавног прадузећа за радио и телевизијску делатност „Нишка телевизија“ („Службени лист Града Ниша“, број 29/10- пречишћен текст и 94/10),

 Скупштина Града Ниша на седници одржаној \_\_\_\_\_\_\_\_\_године

донела је

**Р Е Ш Е Њ Е**

 **I** ДАЈЕ СЕ САГЛАСНОСТ на Програм пословања за 2013. годину Јавног предузећа за радио и телевизијску делатност „Нишка телевизија“, број 110 од 04.02.2013. године.

 **II** Решењедоставити Јавном предузећу за радио и телевизијску делатност „Нишка телевизија“, Управи за образовање, културу, омладину и спорт и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

 **Председник**

**Проф. др Миле Илић**

**О б р а з л о ж е њ е**

 Управни одбор Јавног предузећа за радио и телевизијску делатност „Нишка телевизија“, на седници одржаној 04.02.2013. године, донео је Програм пословања за 2013. годину Јавног предузећа за радио и телевизијску делатност „Нишка телевизија“ , број 110.

 Програм пословања за 2013. годину садржи опште податке о предузећу, организационој структури и кадровима, ресурсима и изворима финансирања. Овим програмом предвиђају се, између осталог и измене у организацији рада, које ће бити усмерене ка побољшању квалитета програма, повећању гледаности, повећању сопствених прихода, као и тежња да се НТВ трансформише у регионални јавни сервис. Уређивачка политика и основне програмске активности биће усмерене ка праћењу региона и Града Ниша, развоју визуелног дизајна програма и повећању гледаности. Садржај програма ће пратити тренд из претходних година. Планом производње обухваћени су следећи жанрови програма: информативни програм, филмски и серијски програм, културно- образовни програм, забавно-спортски програм, документарни програм и дечији програм. Имајући у виду неопходност унапређења квалитета у програмском и технолошком смислу и усклађивања са савременим трендовима у телекомуникацијама, оправдана је намера НТВ да у 2013. години ангажује још пет радника са радним искуством у електронским медијима и то три новинара и два радника продукције.

 На захтев Управе за образовање, културу, омладину и спорт, Управа за финансије, изворне приходе локалне самоуправе и јавне набавке доставила је допис број 11-159/2013 од 04.02.2013. године у коме је констатовала да Програм пословања НТВ садржи све обавезне елементе.

 Имајући у виду да је Програм пословања за 2013. годину Јавног предузећа за радио и телевизијску делатност „Нишка телевизија“ сачињен у складу са законом и прописима Града, као и циљевима садржаним у оснивачком акту предузећа, предлаже се да Скупштина Града Ниша да сагласност на овај акт.

 **По овлашћењу- Начелник**

 **Управе за образовање, културу,**

 **омладину и спорт**

 **\_\_\_\_\_\_\_\_\_\_\_\_\_\_\_**

 **Јелица Велаја**